Kuanda

Kuanda () – gyvenvietė Rusijoje, Užbaikalės krašto šiaurėje, Kalaro rajone, 130 km į pietvakarius nuo rajono centro Čaros. Šalia gyvenvietės teka Kuandos upė, toliau šiaurėje sutekanti su Vitimu. Geležinkelio stotis prie Baikalo–Amūro magistralės. Veikia vidurinė mokykla-internatas, vaikų darželis, ambulatorija, meno mokykla, biblioteka, pašto skyrius.

 Kuandos tiltas 
24 km į pietvakarius nuo Kuandos (), greta BAMo geležinkelio tilto per Vitimo upę, yra 570 m ilgio medinis tiltas be turėklų, pastatytas kaip pirmasis geležinkelio tiltas tiesiant BAMą. Dabar šiuo pavojingu tiltu naudojasi automobilių vairuotojai, keliaudami tarp Kuandos ir Taksimo gyvenvietės Buriatijoje.Блогер рассказал про самый опасный мост в мире из Забайкалья. Видео набрало 1,5 миллиона просмотров, chita.ru

 Istorija 
Kuanda įkurta 1981 m. „BAMstrojput“ geležinkelio statybos valdybos. Nuo 1982 m. gyvenvietę statė uzbekų brigada „UzBAMstroj“. 1984 m. ties Kuanda turėjo susitikti rytinę ir vakarinę BAMo dalis stačiusios brigados, tačiau dėl iškilusių sunkumų statant Kodaro tunelį, vakarinė dalis nutiesta greičiau, ir geležinkelis sujungtas ties Balbuchtos pusstote. 1984 m. spalio 1 d. Kuandoje įvyko simbolinis geležinkelio sujungimas (nuimtas ir vėl pritvirtintas vienas bėgių ruožas). Pastatytas paminklas BAMo statytojams. Gyvenvietės statyba baigta 1989 m.Станция Куанда, putdor.ru

 Šaltiniai 

 Nuorodos 
 Самый опасный мост РФ | НЕИЗВЕСТНАЯ РОССИЯ – videoreportažas apie Kuandos tiltą ir gyvenvietę
 Vitimo tiltas

Kategorija:Užbaikalės krašto gyvenvietės